Մարիանո Ռիվերա

**Մարիանո Ռիվերա** (),պանամացի բեյսբոլիստ, աջլիկ փիթչեր, ով անցկացրել է19 մրցաշրջան Բեյսբոլի գլխավոր լիգայում «Նյու Յորք Յանկիս» թիմի կազմում։ Ստացել է «Մո» մականունը, իր կարիերայի մեծ մասի ընթացքում հանդես է եկել որպես ռելիֆ փիթչեր, իսկ 1997 թվականից եղել է «Յանկիսի» քլոուզերը։ Ռիվերան Բեյսբոլի գլխավոր լիգայի բոլոր աստղերի խաղի 13-ակի չեմպիոն է և Համաշխարհային սերիայի 5-ակի չեմպիոն, ինչպես նաև Բեյսբոլի գլխավոր լիգայի բոլոր ժամանակների առաջատար սեյվերի (652) և խաղային ավարտների (952) քանակով։ Նրա մրցանակները ներառում են Ամերիկյան լիգայի Rolaids Relief Man Award-ի հինգ մրցանակ, 1999 թվականի Համաշխարհային սերիայի ամենաարժեքավոր խաղացողի մրցանակը և 2003 թվականի AL Չեմպիոնական սերիայի ամենաարժեքավոր խաղացողի մրցանակը։

1990 թվականին Պանամայում Ռիվերան «Յանկիս» ակումբի հետ պայմանագիր է կնքել որպես ազատ սիրողական գործակալ: իր դեբյուտը գլխավոր լիգայում նշել է 1995 թվականին։ Կարիերան սկսել է որպես մեկնարկային փիթչեր, սակայն արդեն առաջին մրցաշրջանում սկսել է խաղալ որպես որպես ռելիֆ-փիթչեր։ Այս դիրքում 1996 թվականին խաղացել է որպես սեթափ-փիթչեր, իսկ 1997 թվականին դարձել է «Յանկիս» ակումբի կլոուզեր։ Հետագա տարիներին իրեն դրսևորել է որպես բեյսբոլի պատմության լավագույն ռելիֆ-փիթչերներից մեկը և 1999, 2001 և 2004 թվականներին սեյվերի քանակով դարձել է գլխավոր լիգայի առաջատարը։ Ռիվերայի ներկայությունը խաղերի վերջին ինինգներում եզրափակիչ աութերի համար նպաստել է «Յանկիս» ակումբի հաջողությանը 1990-ականների վերջին և 2000-ականներին, հատկապես փլեյ-օֆֆերում, որտեղ նա սահմանել է բազմաթիվ ռեկորդներ, այդ թվում՝ վաստակած միավորների միջին ամենացածր ցուցանիշը (0,7) և սեյվերի ամենամեծ քանակը (42)։ Առավել հայտնի է իր «սուր» կատ-ֆաստբոլով, երբ գնդակը թռչում էր 90-95 մղոն/ժ արագությամբ, որը ճանաչվել է պատմության մեծագույն փիթչը: Նրա մատուցումներն այնքան հզոր էին, որ հարվածողների մոտ հաճախ կոտրվում էին բիտաները։

Ռիվերան բեյսբոլի փորձագետների կողմից ճանաչվում է որպես Բեյսբոլի գլխավոր լիգայի պատմության ամենաակնառու ռելիֆ-փիթչերներից մեկը: Նրա նետումներն առանձնանում էին բարձր հուսալիությամբ, ինչը բնորոշ չէ փակողին։ 15 մրցաշրջան անընդմեջ «Մոն» փրկումներ է կատարել առնվազն 25 խաղում, իսկ 11 մրցաշրջանում ERA ցուցանիշը նրա մոտ 2.00-ից ցածր է եղել, և երկուսն էլ Լիգայի ռեկորդներ են։ Նրա կարիերայի ցուցանիշներն են՝ ERA-ն 2,21 և WHIP-ը 1, որոնք բեյսբոլի գլխավոր լիգայի պատմության մեջ ամենացածրն են 1920 թվականից ի վեր (այսպես կոչված «live-ball era»): Դաշտում նա հայտնի է եղել իր հանգստությամբ և զուսպ խաղաոճով, ինչը կտրուկ հակադրվում է շատ այլ փակողների էքսպանսիվությանը։ Բեյսբոլից դուրս մասնակցում է բարեգործության և քրիստոնեական համայնքին օգնության Մարիանո Ռիվերայի հիմնադրամի միջոցով։ 2019 թվականին Ռիվերան ընդգրկվել է Բեյսբոլի ազգային փառքի սրահ, իսկ նրա խաղային համարը՝ «42»-ը, ընդմիշտ ամրագրվել է նրա համար և հանվել շրջանառությունից «Յանկիս» ակումբի կազմից դուրս գալուց:

Կարիերան ավարտել 2013 թվականի սեպտեմբերի 26-ին։

## Մատենագիտություն
* 
* 
* 
* 
* 

## Ծանոթագրություններ

## Արտաքին հղումներ
* Mariano Rivera: The pursuit of 602 saves at Newsday.com
* How Mariano Rivera Dominates Hitters (video) — NYTimes.com

Կատեգորիա:20-րդ դարի ամերիկացիներ
Կատեգորիա:ԱՄՆ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկացի բեյսբոլիստներ
Կատեգորիա:Ապրող անձինք
Կատեգորիա:Բեյսբոլ
Կատեգորիա:Բեյսբոլի բարձրագույն լիգա
Կատեգորիա:Բեյսբոլիստներ ըստ ազգության
Կատեգորիա:Պանամա